**МОДЕЛ[[1]](#footnote-1)**

На основу члана 63. став 1. тачка 1) и став 3. Закона о родној равноправности („Службени гласник РС, број 52/2021), члана \_\_\_\_\_ Статута општине/града \_\_\_\_\_\_\_\_\_\_\_\_ („Службени лист/гласник општине/града \_\_\_\_\_\_\_\_\_\_“, број \_\_\_\_ ) и члана \_\_\_\_ Пословника Скупштине општине/града \_\_\_\_\_\_\_\_\_(„Службени лист/гласник општине/града \_\_\_\_\_\_\_\_\_\_“, број \_\_\_\_), Скупштина општине/града \_\_\_\_\_\_\_\_\_\_\_\_\_\_, не седници одржаној \_\_\_\_\_\_\_\_\_\_, доноси

**ОДЛУКУ**

**О ОБРАЗОВАЊУ КОМИСИЈЕ ЗА РОДНУ РАВНОПРАВНОСТ**

**Члан 1.**

Образује се Комисија за родну равноправност као стално радно тело Скупштине општине/града \_\_\_\_\_\_\_\_\_\_(у даљем тексту: Скупштина).

**Члан 2.**

Термини који се користе у овој одлуци, а који имају родно значење, изражени у граматичком мушком роду, подразумевају природни женски и мушки пол лица на које се односе.

**Члан 3.**

Комисија за родну равноправност (у даљем тексту: Комисија):

* разматра и даје мишљење о предлозима програма, одлука и других општих аката у свим областима друштвеног живота, а посебно у областима у којима се, у складу политиком једнаких могућности усвајају посебне мере за постизање родне равноправности у складу са законом,[[2]](#footnote-2)
* подноси амандмане на предлоге програма, одлука и других општих аката које усваја Скупштина, у циљу интегрисања родне перспективе у програме, одлуке и друге опште акте у свим областима друштвеног живота, посебно у областима у којима се, у складу политиком једнаких могућности усвајају посебне мере за постизање родне равноправности у складу са законом,
* разматра, даје мишљење и подноси амандмане на буџет општине/града и планирање прихода и расхода у циљу унапређења родне равноправности, у складу са принципом родне равноправности у буџетском поступку и законом који уређује буџетски систем,
* прати реализацију буџета општине/града и примену принципа родне равноправности у буџетском поступку у складу са законом,
* даје предлоге за годишњи план рада Скупштине,
* учествује у припреми Акционог плана за родну равноправност у општини/граду, прати реализацију овог плана на годишњем нивоу и о томе извештава Скупштину,
* учествује у активностима везаним за примену, праћење и извештавање о примени Националне стратегије за родну равноправност и Акционог плана за њено спровођење,[[3]](#footnote-3)
* учествује у активностима везаним за примену, праћење и извештавање о примени Националне стратегије за спречавање и борбу против родно заснованог насиља према женама и насиља у породици и Акционог плана за њено спровођење,
* разматра и даје мишљење о аналитичким и другим материјалима из области равноправности жена и мушкараца, са становишта примене политике једнаких могућности и унапређења родне равноправности,
* разматра вођење политике једнаких могућности, интегрисање родне равноправности у све области друштвеног живота, посебно у областима у којима се усвајају посебне мере[[4]](#footnote-4) за постизање родне равноправности,
* разматра извештаје и прати извршавање програма, одлука и других општих аката Скупштине и предлаже мере за остваривања и унапређивање родне равноправности у општини/граду,
* разматра предлоге упућене Скупштини који се односе на остваривање и унапређивање равноправности полова, предлаже Скупштини и надлежним органима начин поступања поводом тих предлога,
* разматра притужбе и представке које се односе на остваривање родне равноправности и о свом ставу, са предлозима за предузимање мера за решавање питања покренутих у притужбама и представкама, обавештава радно тело Скупштине надлежно за притужбе и представке,
* разматра годишње извештаје органа општине/града, даје мишљење и заузима ставове о примени одлука и мера које се односе на остваривање политике једнаких могућности и унапређивање родне равноправности,
* иницира доношење и даје предлоге за интегрисање родне перспективе у стратегије и политике које доноси општина/град,
* разматра извештаје о родно сензитивним статистичким подацима[[5]](#footnote-5) на нивоу општине/града и користи ове податке приликом иницирања мера и активности на остваривању и унапређивању рoдне равноправности,
* сарађује са другим радним телима Скупштине у питањима из њихове надлежности, а која се односе на равноправност полова,
* сарађује са комисијама за родну равноправност у другим јединицама локалне самоуправе, као и са радним телима Народне скупштине и Скупштине АП Војводине.[[6]](#footnote-6)
* сарађује са удружењима грађана у општини/граду чија активност је усмерена на остваривање родне равноправности и на превенцију и заштиту од родно заснованог насиља, насиља према женама и насиља у породици,
* разматра и друга питања везана за вођење политике једнаких могућности и остваривање и унапређивање родне равноправности.

**Члан 4.**

Комисија има председника и \_\_\_\_\_ чланова.

Председника и чланове Комисије бира Скупштина из састава одборника, с тим да најмање 40% чланова буду припадници мање заступљеног пола.

Председник Скупштине у договору са председницима одборничких група, предлаже кандидате за председника и чланове Комисије сразмерно броју одборника које одборничке групе имају у Скупштини.

**Члан 5.**

Комисија ради у седницама којима присуствује већина чланова, a одлучује већином од укупног броја чланова Комисије.

У раду Комисије могу, по позиву, учествовати и друга лица[[7]](#footnote-7), без права одлучивања.

Комисија може, по потреби, одржати заједничку седницу са другим радним телима Скупштине.

**Члан 6.**

Мандат чланова Комисије траје до истека мандата одборника Скупштине из чијег састава су именовани.

**Члан 7.**

На сва питања која нису регулисана овом одлуком, а односе се на начин рада Комисије, примењују се одредбе Пословника Скупштине које се односе на сва стална радна тела Скупштине.

**Члан 8.**

Просторне, материјалне и техничке услове за рад Комисије, као и обављање стручних и административно-техничких послова за потребе Комисије, обезбеђује Општинска/Градска управа.

**Члан 9.**

Скупштина ће донети акт о избору председника и чланова Комисије[[8]](#footnote-8) у року од \_\_ дана од дана ступања на снагу ове одлуке.

**Члан 10.**

Конститутивну седницу Комисије заказује председник Скупштине[[9]](#footnote-9) у року од \_\_\_\_\_ дана од дана доношења акта из члана 9. ове одлуке.

**Члан 11.**

Ова одлука ступа на снагу осмог дана од дана објављивања у „Службеном листу/гласнику општине/града \_\_\_\_\_\_\_\_\_“.

О б р а з л о ж е њ е

Правни основ

Разлози за доношење одлуке

Појашњење одређених решења

1. Модел је намењен првенствено оним ЈЛС које нису образовале ово радно тело, а ЈЛС које су образовале Комисију требало би да ускладе своје акте са новим законским решењима. [↑](#footnote-ref-1)
2. Закон о родној равноправности посебно издваја: рад, запошљавање и самозапошљавање (чл. 27. - 36), социјална и здравствена заштита (члан 36), образовање, васпитање, наука и технолошки развој (члан 37), информационо – комуникационе технологије и информационо друштво (члан 38), безбедност (члан 39), саобраћај (члан 41), енергетика (члан 41), заштита животне средине (члан 42), култура (члан 43), јавно информисање (члан 44), спорт (члан 45), родна равноправност у органима управљања и надзора (чл. 26. и 46), сексуално и репродуктивно здравље и права (члан 49), приступ роби и услугама (члан 50), спречавање и сузбијање родно заснованог насиља (чл. 41.- 59) [↑](#footnote-ref-2)
3. Члан 15. став 3. Закона о родној равноправности. [↑](#footnote-ref-3)
4. Посебне мере су инструмент вођења политике једнаких могућности и обухватају: мере које се одређују и спроводе у случајевима осетно неуравнотежене заступљености полова, подстицајне мере којима се дају посебне погодности или уводе посебни подстицаји у циљу унапређења једнаких могућности за жене и мушкарце у свим областима друштвеног живота и програмске мере којима се операционализују програми за остваривање и унапређивање родне равноправности (члан 11. Закона о родној равноправности). [↑](#footnote-ref-4)
5. Правилником о вођењу евиденције и извештавању о остваривању родне равноправности прописани су сви обрасци за вођење ових евиденција. [↑](#footnote-ref-5)
6. Члан 73. став 2. Закона о родној равноправности. [↑](#footnote-ref-6)
7. На позив Савета у зависности од питања које је на дневном реду, у раду Савета могу учествовати и стручњаци, као и представници удружења грађана у граду/општини чија активност је усмерена на остваривање родне равноправности и једнаких могућности, као и на превенцију и заштиту од родно заснованог насиља, насиља према женама и насиља у породици без права одлучивања [↑](#footnote-ref-7)
8. Препоручује се да се предвиди што краћи рок, а било би пожељно да се овај акт донесе на првој наредној седници Скупштине. [↑](#footnote-ref-8)
9. Препоручује се да се предвиди што краћи рок, на пример рок од 8 дана од дана доношења акта о избору председника и чланова Комисије [↑](#footnote-ref-9)